
I. Jogszabályi háttér


A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény
138.§ (3). bekezdése alapján a települési önkormányzat képviselőtestülete:

   g) a jegyző beszámoltatása útján ellenőrzi az adóztatást;
[bookmark: pr159]   h) tájékoztatja a lakosságot a helyi adókból származó bevételek összegéről.

Magyarország helyi önkormányzatairól szóló 2011. évi CLXXXIX. törvény (továbbiakban Mötv.) a helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolja a helyi adóval kapcsolatos feladatokat.

A települések jegyzőinek hatáskörébe tartoznak a szabályozott helyi adók, továbbá az adók módjára behajtandó köztartozások, illetőleg ezek megállapításával, nyilvántartásával, beszedésével, kezelésével, valamint az információszolgáltatással összefüggő feladatok, emellett adóellenőrzési és végrehajtási tevékenységek, hatósági bizonyítványok kiadása is.

Az önkormányzás lényegi eleme a helyi közügyek intézése, a helyi közhatalom gyakorlása, ennek egyik fontos forrása a helyi adók rendszere. A Mötv. lehetőséget biztosít az önkormányzatnak, hogy messzemenően figyelembe vegye a lakossági igényeket és a hatáskörébe utalt kötelező feladatain túl, önként vállalja a helyi közügy önálló megoldását.

A helyi adókról szóló 1990. évi C. törvény (a továbbiakban: Htv.) 1. § (1) bekezdése alapján e törvény felhatalmazása és rendelkezései szerint a települési önkormányzat képviselőtestülete rendelettel az illetékességi területén helyi adókat valamint települési adókat vezethet be.

Az önkormányzat képviselő testülete a helyi adók fajtáit és mértékét nem eredeti jogalkotói hatáskörében, hanem felhatalmazás alapján megalkotott önkormányzati rendeletben állapíthatja meg, ezért a helyi jogalkotás során nem léphet túl a törvényi kereteken, csak a Htv-ben meghatározott esetekben és mértékig jogosult önálló szabályokat alkotni. 






A helyi adóztatás fő célja, az önkormányzat gazdálkodásának megalapozása, a gazdálkodás anyagi alapjainak erősítésével a központi függés csökkentése.

Az adóigazgatási rendtartásról szóló 2017.évi CLI. törvény 22. § b) pontja alapján az önkormányzati adóhatóság az önkormányzat jegyzője.

A jegyző, mint önkormányzati adóhatóság feladatait az adóigazgatási eljárás kereteiben látja el, az adózók javára illetve terhére jogokat, kötelezettségeket állapít meg.

A magyar helyi adórendszerről megállapítható, hogy európai összehasonlításban is széles mozgásteret biztosít a helyi önkormányzatok adóztatási tevékenységében, hiszen nemcsak az adómértékekről, hanem az adónemek és 2016 óta települési adó bevezetéséről is dönthetnek a helyi önkormányzatok.

A helyi adóztatás során 2018. január 1. napjától az adózás rendjéről szóló 2017. évi CL. törvényben ( a továbbiakban: Art. ) foglalt szabályok szerint jár el az adóhatóság. Az eljárás során az adóigazgatási rendtartásról szóló 2017. évi CLI. törvény ( a továbbiakban: Air), az adóigazgatási eljárás részletszabályairól szóló 465/2017. (XII.28.) Kormányrendelet, valamint az adóhatóság által foganatosítandó végrehajtási eljárásokról szóló 2017.évi. CLIII. törvény (a továbbiakban: Avt.) rendelkezéseit is figyelembe kell venni.

Az új szabályozás célja, hogy ügyfélközpontú szolgáltatásokat nyújtson az adóhatóság és segítse az adózókat az adókötelezettségük teljesítésében, mindezt úgy, hogy az állami adóbevételek ne sérüljenek.
Az egyes adónemekre vonatkozó részletes szabályokat az úgynevezett egyedi adójogszabályok

· a helyi adókról szóló 1990. évi C. törvény (továbbiakban: Htv.)

· a környezetterhelési díjról szóló 2003. évi LXXXIX. törvény (továbbiakban: Ktd.)

· 2021.évtől a gépjárműadóról szóló 1991. évi LXXXII. törvény.(továbbiakban: Gjt.) 9. §-a alapján a gépjárműadóval kapcsolatos adóhatósági feladatokat az állami adó-és vámhatóság látja el. 2021-től ezen adóztatási feladat megszűnt az önkormányzati adóhatóságnál. A fennálló hátralék beszedése az önkormányzati adóhatóság feladata marad, azonban a gépjárműadó bevétel a fenti jogszabály alapján –havonta- 100 %-ban átutalásra kerül a Magyar Államkincstárnak.



Még jelenleg előfordul néhány befizetés a gépjárműadó számlára, ennek oka a téves utalás, melyeket az adózók a NAV helyett önkormányzati adóhatóságunk számlájára utalnak, visszautalási kérelem benyújtása után, a tévesen befizetett összeget visszautaljuk az adózó számlájára. Ezeket a befizetéseket külön nyilván kell tartanunk, a nyilvántartást havi bontásban kell vezetnünk az éves gépjárműadó adatszolgáltatás pontos adatokkal történő kitöltése érdekében.

A kialakított gyakorlatunk ezzel kapcsolatosan, hogy az adózókat tájékoztatjuk arról, hogy tévesen önkormányzati adóhatóságunk számlájára teljesítették az utalást, valamint felhívjuk a figyelmüket, hogy ezeket a téves befizetéseket hogyan és milyen nyomtatványon igényelhetik vissza/utaltathatják át egy másik számlára. Minden hónapban, az adott hónapot követő hónap 10. napjáig a központi költségvetés részére utalandó összegből ezeket a tételeket le kell vonni, mivel ezeket az összegeket - az adózó kérelmének megfelelően - vagy vissza kell utalnunk az adózóknak, vagy át kell utalnunk a NAV gépjárműadó számlájára. 

Sajószöged Község Önkormányzatának illetékességi területén a következő adónemekből származik bevétele:

       - helyi iparűzési adó
       - telekadó
       - építményadó
       - talajterhelési díj
       - késedelmi pótlék
       - bírság

Az önkormányzati adóhatóság a helyi adók ügyintézése során az alábbi feladatokat látja el:

· Nav adatszolgáltatás
· helyi iparűzési adóügyi feladatok
· bejelentkezés 
· változásbejelentés
· telekadóval kapcsolatos feladatok
· építményadóval kapcsolatos feladatok
· gépjárműadó téves befizetéséből eredő feladatok
· talajterhelési díjjal kapcsolatos feladatok
· adó- és értékbizonyítvány kiállításával kapcsolatos feladatok
· idegen helyről kimutatott köztartozás behajtásával kapcsolatos feladatok
· adóigazolások kiadásával kapcsolatos feladatok
· beérkező számlakivonatok feldolgozása, könyvelése




· túlfizetés visszautalásával kapcsolatos kérelmek ügyintézése
· adószámla kivonat küldése
· adózói törzsállomány karbantartása
· havi adatszolgáltatás a főkönyvi könyvelésnek
· időszaki zárások, egyeztetések az analitikus és főkönyvi nyilvántartásokkal
· elektronikus ügyintézéssel kapcsolatos feladatok
· végrehajtással kapcsolatos feladatok
· könyvelőkkel való egyeztetés bevallások, számlaegyenlegek tekintetében
· desztillálóberendezés bejelentésének továbbítása a NAV felé
· szennyvízhálózatra való csatlakozási kérelemmel kapcsolatos feladatok
· meghatalmazások rögzítése
· cégek, egyéni vállalkozók képviselőinek rögzítése
· képviselő szervezetek rögzítése

II.  Az adóbevételek alakulása, összetétele, ezekre ható tényezők

A helyi önkormányzati rendeletek megalkotása során a helyi adópolitika alapvető célja az, hogy a lakosság jövedelmi viszonyaihoz, közteherviselő képességéhez igazodó helyi adók az önkormányzat folyamatos, állandó, stabil és előre tervezhető bevételi forrását biztosítsák. 

Az adótörvények által szabályozott befizetési határidők az önkormányzat működéséhez szükséges finanszírozást a következő befizetési időpontra osztják szét:

· a helyi iparűzési adóelőleg, telekadó és építményadó befizetési határideje: március 15.
· a második félévi helyi iparűzési adóelőleg, telekadó és építményadó befizetési határideje: szeptember 15.
· a talajterhelési díj bevallásának és befizetésének határideje: március 31.
· a tárgyévet megelőző adóév helyi iparűzési adóbevallási határidejéhez kapcsolódóan adókülönbözet befizetési határideje május 31.


A helyi iparűzési adó bevallásának rögzítése után, nemcsak a bevallás kitöltésének ellenőrzése történik meg, hanem ha valamilyen eltérés tapasztalható akkor az egyéni vállalkozó illetve a cégek könyvelőivel is egyeztetésre kerül sor akár telefonon, e-mailen, illetve új, kiegészített, javított bevallás beküldésével. 







Ha a bevallásban javításra van szükség, akkor arról értesítést küldünk az adózónak. A túlfizetésekről illetve a tartozásokról a kiküldött adószámlakivonaton tájékozódhat az adózó.

Az adóigazgatási eljárás részletszabályairól szóló 465/201. (XII.28.) Korm.rendelet 22. §-a alapján az önkormányzati adóhatóság az adózó adószámlájának adónemenkénti egyenlegéről, valamint annak részletezéséről és a tartozásai után felszámított késedelmi pótlékról elektronikusan a hivatalos elérhetőségén értesíti az adózót, aki (amely) bevallás benyújtására, adatszolgáltatás teljesítésére elektronikus úton kötelezett, vagy választása szerint elektronikusan nyújtotta be a bevallását.

Községünkben már bevett gyakorlat, hogy nem egyszer, hanem kétszer, február végén és augusztus végén is küldünk értesítést az adózónak az adószámlaegyenlegének aktuális állásáról.


Az adóbevételek teljesülését a következő táblázat mutatja. 


A teljesítés a 2024. december 03. napjáig beérkezett befizetéseket tartalmazza. 

	
	
	
	
	
	
	adatok e Ft-ban

	Ssz
	Adónem
	Adózók száma
	Folyó évi kivetés
	Helyesbített folyó évi kivetés
	Befizetés
	Hátralék

	1
	Építményadó
	164
	       3 252
	    3 652
	    3 464
	               188

	2
	Telekadó
	   6
	    280 627
	280 627
	280 627
	                  0

	3
	Helyi iparűzési adó
	 252
	  213 202
	     306 424
	216 900
	89 524 (nem esedékes 85 408)

	4
	Helyi adók összesen
	 422
	 497 081
	     590 703
	500 991
	           89 712 (nem esedékes 85 408)

	5
	Pótlék
	 860
	    1 235
	 
     7 793
	       674
	             7 119

	6
	
Mindösszesen
	  1 282
	498 316
	598 496
	501 656
	   96 840 ( nem esedékes 85 408)






Az iparűzési adóban bekövetkezett változásokról:

2023. januárjában lépett hatályba az egyszerűsített helyi iparűzési adóalap-megállapítás új rendszere. 

1. Az egyszerűsített adóalap-megállapítás lényegi elemei
Az egyszerűsített iparűzési adóalap-megállapítás – amennyiben a vállalkozó bevétele viszonylag stabil és nem emelkedik jelentősen egyik évről a másikra – mindössze egy kötelezettségben ölt testet:
Évente egyszer kell adóelőleget fizetni és nem kell bevallást benyújtani. 
A Htv. szerinti egyszerűsített adóalap-megállapítást választó kisvállalkozót tehát a főszabály szerint:
- nem terheli helyi iparűzési adóalap-megállapítási, bevallási kötelezettség;
- az adóalap tételes összegére tekintettel az adóalapot nem kell megosztania a települések között; 
- adóelőleget évente csak egyszer, az adóév ötödik hónapjának utolsó napjáig kell fizetni;
- ha bevétele az adott bevételi sáv felső határát nem haladja meg az adóévben, akkor az adóévre fizetett adóelőleghez képest további adót sem kell fizetnie.
2. A jogosultak köre
Az új szabályoknak köszönhetően az egyszerűsített (tételes) adóalap-megállapításra minden olyan vállalkozó jogosulttá válik, amelynek az adóévi bevétele éves szinten (12 hónapnál rövidebb adóév esetén a működés naptári napjai alapján évesítve) nem haladja meg
- a 25 millió forintot. 
- a 120 millió forintot [a személyi jövedelemadóról szóló 1995. évi CXVII. törvény (a
továbbiakban: Szja tv.) szerinti átalányadót választó kiskereskedelmi tevékenységet
végzők esetén].


A kisvállalkozó a bejelentett döntése alapján az adó alapja a kisvállalkozó székhelye és telephelye szerinti önkormányzatonként
Ezen feltételeknek megfelelő vállalkozót (iparűzési adóalanyt) – a Htv. alkalmazásában, a törvény fogalomhasználatának megfelelően – kisvállalkozónak kell tekinteni.
A helyi iparűzési adó hátralék tartalmazza a nem esedékes, azaz a márciusi előlegeket is, de ezek még valójában nem hátralékok, mivel a fizetési kötelezettség 2025. március 15. Az adózók száma az építményadó táblázatban az adófizetésre kötelezetteken kívül azokat is tartalmazza, akiket a rendeletünk alapján korábban már mentesítettünk.

A pótléktartozás a felszámolás alatt álló vállalkozás pótlékát is magában foglalja.

Az adóbevételek az előző év azonos időszakához képest  növekedést mutatnak. 

                        (2023. évben: 463 491 e Ft) - (2024. évben: 501 656 e Ft)
 







Az adóbevétel növekedése elsősorban  a napelempark (NES Zrt) telekadó befizetéséből adódik.








III.  Hátralékkezelés, behajtási tevékenység

A hátralék és követeléskezelés egyre fontosabb részét képezi az adóigazgatási munkának. Az adóhatóság munkájának két jól elkülöníthető része a hátralékkezelés, valamint a tényleges végrehajtási cselekmények foganatosítása. 

Mindazokkal szemben, akik önként nem teljesítik fizetési kötelezettségeiket és hátralékot halmoznak fel, az önkormányzati adóhatóság a törvényes és tisztességes eszközök széles körének alkalmazásával következetesen lépett fel.
 Az adóhatóság feladatai közé tartozik - többek között - a hátralékkal rendelkező gazdálkodók és magánszemélyek fizetésének kikényszerítése és az adófizetők fizetési problémáinak méltányos kezelése. 

A végrehajtási eljárás célja a meg nem fizetett adótartozások behajtása. Adótartozásnak minősül a határidőben meg nem fizetett adó. Amennyiben az adóhatóság az adótartozás megfizetésére az adózót, illetve az adó megfizetésére kötelezett személyt felhívta, de a felhívás nem vezetett eredményre, a végrehajtást megindítja.

Az adóhátralék a lejárt esedékességű, behajtandó adóhátralékból, valamint a felszámolás és végelszámolás alatt lévő adózók nyilvántartott tartozásaiból tevődik össze.

A fizetési felszólítást tértivevénnyel postázzuk adózóink részére, hogy a későbbiekben bizonyítani tudjuk, hogy adós az esedékes adó/hátraléka összegéről tudott. Sok esetben fordul elő, hogy a postáról a tértivevényes levél „elköltözött” vagy „cím elégtelen” jelzéssel érkezik vissza, ebben az esetben a meglévő adatok egyeztetése, pontosítása szükséges, illetve a hiányzó adatok felkutatását el kell végezni.

A behajtási feladatok elvégzésére a törvény határidőket szab meg, az elvégzendő feladatok pontos sorrendjének betartatásával. Ezeket a folyamatokat felcserélni nem lehet. A törvényi szabályok pontos betartása mellett a fokozott behajtás az esetek többségében hónapokat, illetve éveket is jelenthet.

 A határidők betartása törvényi kötelezettségünk (pl.: határozatok kiküldése után az átvételt igazoló tértivevények feldolgozása és irathoz való csatolása, amennyiben a határozat átvétel nélkül érkezik vissza a határozat újra postázása kézbesítési vélelemmel stb.) hiszen minden esetben bizonyítanunk kell a munkánk pontos és határidőben történő elvégzését.





Munkabérre történő végrehajtás esetében meg kell keresnünk a Nemzeti Egészségbiztosítási Alapkezelőt, akik tájékoztatnak minket arról, hogy az adózóval (adóssal) kapcsolatban rendelkeznek-e foglalkoztatójára vonatkozó információval. Amennyiben igen, egy letiltási rendelvény kibocsátásával kezdeményezhetjük a tartozás munkabérből történő beszedését.

Ingatlan végrehajtásnak, az Art. alapján, csak akkor van helye, ha az adótartozás az 500 ezer forintot meghaladja.

Legvégső esetben – amennyiben a hátralék eléri az 50 000,- Ft-ot –, a Nemzeti Adó- és Vámhivatal részére átadásra kerül és a hátralék behajtását az állami adóhatóság végzi el.
Tapasztalatom szerint, azon vállalkozások, akik az önkormányzati adóhatóságnál jelentős tartozással rendelkeznek, az állami adóhatóságnak is tartoznak és előbb-utóbb felszámolás alá vagy kényszer végelszámolás alá kerülnek.

 A felszámolás alá került cégek esetében még megfelelő időben történt hitelezői igénybejelentés alapján is csekély az esély a követelések megtérülésére. Az eljárás több évig elhúzódhat, azonban a teljes lezárásáig az önkormányzati adóban nyilván kell tartani ezeket tartozásokat.

A felszámolás / végelszámolás /végrehajtás alatti cégekről a részletes kimutatást a következő táblázat tartalmazza.

	   						                  adatok eFt-ban
    
	Ssz.
	Adós neve
	Hipa
	Pótlék

	
	
	
	

	1
	S&B Stahlmontage Kft
	       0
	1 536

	2
	Bartherm Kft
	   300
	                 96     

	3
	Gips Construct Bt.
	1 133
	               242

	4
	Landi Hungary Kft
	   138
	                 88

	5
	B-Rohrtech Kft
	   321
	               572

	6
	Millerwork Kft
	       0
	               262

	7
	Whitecorn Consult Kft
	       0
	               174

	
	Összesen:
	 1 892
	            2 970     








A következő táblázat a helyi adó és pótlék hátralékát, illetve a felszámolás / kényszertörlés alatt álló adózók hátralékát összesítve tartalmazza:






	Megnevezés
	Adó összege (eFt)
	Pótlék összeg (eFt)
	Mindösszesen (eFt)

	Fennálló helyi adó és pótléka hátralék
	            4 304
	7 119
	11 423

	Felszámolás/végelszámolás alatti adózók tartozása
	1 892
	 2 970
	              4 862

	Behajtható tartozás
	2 412
	4 149
	              6 561










Az elmúlt évektől kezdődően nagyobb hangsúlyt kapott az adóhatósági munkában a hátralékok kezelése, a követelések behajtásában való intézkedés valamennyi adónemre kiterjedően. 

A behajtási tevékenység a szeptember 15. napja utáni fizetési határidő lejárta után kezdődik.  Első körben fizetési felszólítást kapnak a hátralékosok az új fizetési  határidő kitűzésével (8 nap) és tájékoztatást kapnak arra vonatkozóan, hogy nem teljesítés esetén a tartozás végrehajtásra kerül.





A behajtási tevékenységben az időintervallumnak kiemelkedő szerepe van: a hatékonyság növelésében igen fontos, hogy csökkenjen a reakcióidő, amely a kötelezettség meg nem fizetése és a végrehajtási eljárás megindítása között eltelik. 

A végrehajtási cselekmények előkészítése, az intézkedések megtétele, nyomon követése igen sok adminisztratív munkát igényel. Nehézséget jelentett, hogy a közvetlen információ nem állt rendelkezésre pl. pénzforgalmi számlák, munkáltató adatai. Ezeket az adatokat a társhatóságoktól kellett beszerezni: több esetben előfordult, hogy az Egészségbiztosítási pénztártól megkapott adatok alapján kiállított letiltási rendelvény eredménytelenül jött vissza, mivel az adós munkaviszonya időközben megszűnt. 

Az inkasszók esetében is előfordul, hogy az adott pénzforgalmi számlán nincs forgalom, így eredménytelen marad a végrehajtás.

Az idei évben 1574  adózó részére küldtünk ki értesítést, fizetési felszólítást.

November végétől újabb felszólításokat küldtünk ki ( 32 )a helyi iparűzési adó elmaradt    részének és a hozzá kapcsolódó pótléktartozás miatt.
A felszólítások már most nagyon eredményesek voltak, mivel sokan rendezték elmaradt tartozásukat a pótléktartozással együtt. Több átvezetés, túlfizetés visszautalása is rendezésre került, mivel többen tévesen fizették be az adóikat.

A végrehajtási munka januárban tovább folytatódik, minden adósra kiterjedően: az időközben beérkezett adatok alapján további letiltási rendelvényeket és inkasszókat bocsájtunk ki.

A saját kintlévőségek behajtásán kívül nagy számban terheli az önkormányzati adóhatóságot a más szervek által átadott úgynevezett közadók behajtása.

Ezekben az esetekben a munka ráfordítás nem áll arányban a pénzügyi bevétellel, azonban az ide vonatkozó jogszabályi előírások ezek beszedését a jegyző hatáskörébe utalja.

Ilyenek: helyszíni bírság, szabálysértési bírság, igazgatási szolgáltatási díj stb.

	Ssz.
	Adós neve
	Iparűzési adó
	Pótlék
	Összesen

	1
	Balogh Bútor D.Kft
	1 582
	286
	1 868

	2
	Atlas Alpin Kft
	  447
	 10
	   457

	3
	Alpin Borsod Kft
	-
	         117
	  117

	4
	Összesen:
	2029
	413
	              2  442

	
	
	
	
	



IV. Az adóhatósági munka személyi és tárgyi feltételei, ügyiratforgalom

Az önkormányzati adóhatóság címzettje a jegyző, aki feladat- és hatáskörét a Polgármesteri Hivatal szervezetén belül az adóügyi ügyintéző (1 fő) munkáján keresztül gyakorolja. Az ASP programban több menüpontban kell rögzíteni, sokkal időigényesebb, illetve az irat szakrendszert is kell párhuzamosan használni a véglegesítések miatt, iratátadások – átvételek miatt. Az iktatott ügyiratforgalom közel 50 %-a adóval kapcsolatos.
Az adóztatás során keletkezett ügyiratok száma ügytípusonként:
										
	Ssz
	Ügyirat típusa (főszámon és alszámon együtt)
	2024. év összesen (db)

	1
	Helyi iparűzési adó
	252

	2
	Gépjárműadó
	   3

	3
	Talajterhelési díj
	  36

	4
	Építményadó
	  48

	5
	Telekadó
	  41

	6
	Adó- és értékbizonyítvány
	  88

	7
	Adóigazolások
	   0

	8
	Hatósági bizonyítvány
	  35

	9
	Változás bejelentés
	  28

	10
	Felszólítás
	   32

	11
	Egyenlegközlők, fizetési értesítések
	1574 (1036+538)

	12
	Átvezetési kérelem
	  20

	13
	Kiutalási kérelem
	   5

	14
	Nav adatszolgáltatás
	359

	15
	Ivóvíz, szennyvíz kérelem
	   3

	16
	Meghatalmazás
	 27

	
	Összesen:
	                2551

	
	
	



 Az iktatott ügyiratok száma 2024-ben az adóigazgatási ügyek tekintetében a KSH adatszolgáltatás szerint 994 főszám, illetve 1295 alszám. Ez az adat magában foglalja az adó szakrendszeren keresztül küldött ügyiratok számát is.
Összefoglalva az önkormányzati adóhatóság munkája igen szerteágazó, sokrétű feladatot kell megoldani a változó jogszabályi környezetben. További feladatként határoztuk meg a megkezdett végrehajtási tevékenység következetes folytatását a kintlévőségek minél kedvezőbb alakulása érdekében. Kérem a Tisztelt Képviselő-testületet a helyi adók beszedésének értékeléséről szóló tájékoztató elfogadását.

Sajószöged, 2024. december 04.
								        dr. Boros István
                                                                                              címzetes főjegyző																								

Munka1

				Értékesítés

		Helyi adó és pótléka hátralék		5554

		Felszámolás/végelszámolás alatti adózók tartozása		2259

		Behajtható tartozás		3295

				A diagram adattartománya a jobb alsó sarkánál fogva módosítható.

